«Հայկական ժամանակ» թերթի տարակուսանքն ու վրդովմունքը շարունակում է սեւեռված մնալ ոստիկանության վրա: Երեկ էլ ոստիկանության աշխատակիցները «Հանրապետություն» կուսակցության գրասենյակի մոտից դրա անդամների ավտոմեքենաները տանելիս թղթակիցներին արգելել են դեպքի վայրում լուսանկարահանումներ կատարել, նրանց հասցեին հրապարակային վիրավորական արտահայտություններ են տեղացել: «Ընդհանրապես ոստիկանությունում չափազանց մեծ թիվ են կազմում պարկեշտ, խելացի, գիտակից մարդիկ: Մի բան, սակայն, ակնհայտ է. այսօր ոստիկանությունում գնահատվում են նրանք, ովքեր կարող են անարգել շաղ տալ իրենց ռեխը, ովքեր կյանքն ընկալում են շակալին հատուկ բնազդներով, եւ որոնց բնորոշող միակ բանը հայհոյանքն է», - բնորոշում է «Հայկական ժամանակ»-ը: